Bho shiubhail an Naomh Colm Cille fad Loch Nis san 6mh Linn AD, tha Crìosdaidheachd air a bhith beò san àite. Tha an dealbh seo a' sealltainn luchd-adhraidh ag ullachadh airson seirbheis maidne taobh a-muigh na h-eaglais ann an Dabhach na Creige. Ged a bhiodh na daoine sin bochd a rèir mar a bha aig an àm, tha iad air an sgeadachadh gu grinn oir b' e latha spèisealta a bh' anns an t-Sàbaid dhan a h-uile duine aig an àm a chaidh an dealbh seo a thogail. <br /> <br /> Tha an Eaglais taobh a-muigh Dabhach na Creige ann fhathast agus chithear i bho rathad an A82